ILTAKOULU RY

PÖYTÄKIRJA

HALLITUKSEN KOKOUS 15/2015

Paikka: Päätalo LS C5

Aika: 18.11.2015 klo 18.00

Paikalla:

Mikko Lampo, puheenjohtaja

Maria Lavonen, sihteeri

Milla Toivanen

Ville Tynkkynen

Merita Töttölä

Vera Järvenreuna

Nanni Hiltunen

Aino Kattilakoski

Samuli Volanen

Sara Österberg

Markus Rahja

Sebastian Vilpponen

Jari Mäkäläinen

Matleena Moisio *saapui 18.02.*

1. Kokouksen avaaminen

Kokous avataan ajassa 18.00.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Kokouksen pöytäkirjantarkastajiksi valitaan Sara Österberg ja Vera Järvenreuna.

1. Kokouksen esityslistan hyväksyminen

Esityslistan kohdaksi 11h lisätään *Keilaus ja Pikkujoulusauna 10.12*. Lisäksi kohdaksi *11f Vierailu Sara Hildénin taidemuseoon*. Kohdaksi *11e* lisätään *Ekskursio Helsinkiin 30.11.*

1. Ilmoitusasiat ja posti

Boomilta on saapunut kutsu vuosijuhlakahvitteluun Boomilaaksoon. Mikko Lampo ehdottaa ajankohdaksi tiistai 17. Tai keskiviikkoa 18.11. Päivämäärä ja hallituksen edustus päätetään myöhemmin.

Ei muita ilmoitusasioita.

1. Talous
2. Taloustilanne

Tilillä on rahaa tällä hetkellä 18 589,96€

1. laskut ja korvaukset

Milla Toivanen, Pitsaa ja olutta vuosijuhlien bändille, 16,49€

Selena Hietikko, Vujujatkojen koristelut 20,00€

Sanna Kotiranta, POP-päivien matkakorvaus 10,00€

Nanni Hiltunen, Kahvia ja maitoa sillikselle, 3,73€

Mikko Lampo, Tarjoilut Rakastu Iltakouluun -tapahtumaan, 9,06€

Milla Toivanen, Pommacia vujuille, 9,69€

Heljä Ossa, Pahvit vuosijuhlien juontokortteja varten 5,80€

Milla Toivanen, Ulkotulet vuosijuhlille, 7,00€

Vera Järvenreuna, leipomistarvikkeet historiikkikahvimuffineihin 10,42€

Ville Tynkkynen, Puolet Interaktio ry:n vuosijuhlien illalliskortin hinnasta, 25€

20€ Interaktio ry:n valitsemaan hyväntekeväisyyskohteeseen Interaktion vuosijuhlalahjana (Tämä oli Interaktion toive ja niillä on kohdekin valittuna joten maksu menee suoraan sinne käymättä IA:n kautta).

Arpeco, vuosijuhlaviikonlopun kuljetukset 1200€. Hyväksytään.

Kaikki edellä mainitut laskut ja korvaukset on hyväksytty sähköisesti hallituksen Facebook-ryhmässä.

Tamy järjestää taloudenhoitajakoulutuksen 9.12. Ville Tynkkynen ilmoittautuu mukaan koulutukseen.

1. Vuosijuhlat

Vuosijuhlat onnistuivat hyvin; osallistujilta on saatu paljon myönteistä palautetta. Lopullinen osallistujamäärä oli 171 henkilöä. Tarja Seppä kiitteli henkilökunnan puolesta, ja juhlapuhuja Jukka Lindströmkin laittoi kiitossähköpostin. Kaikki oleellinen vuosijuhlien valmisteluun ja järjestämiseen liittyvä tieto koostetaan selkeiksi dokumenteiksi loppuvuoden aikana, ja taltioidaan IK 2015 –kansioon sekä sähköiseen muotoon Iltakoulun puheenjohtajan gmail-tilin Driveen aiempien vuosijuhlamateriaalien kylkeen. Bileneidit kokoavat oman sektorinsa osuudet, ja taloudenhoitaja Ville Tynkkynen kokoaa talousasiat.

1. Uusien jäsenten hyväksyminen

Iltakoulun uudet jäsenet hyväksytään sähköisesti ennen syyskokousta, jotta päästään selvyyteen Syyskokouksessa äänioikeutettujen määrästä. Kaikki maksaneet eivät näy vielä tilillä, joten kaikista maksaneista ja hyväksytyistä tehdään lopullinen listaus vielä seuraavassa kokouksessa.

1. Syyskokous

Ehdotus tulevan hallituksen paikkajaoksi:

Mikko Lampo ehdottaa, että seuraavalla hallituskaudella varainhankintavastaavuus yhdistetään työelämä- ja alumnivastaavuuden pestiin, kuten oli vuonna 2014.

Vera Järvenreuna ehdottaa, että liikuntavastaavan pestiin lisätään myös esteettömysvastaavuus. Ehdotukset hyväksytään.

Mikko Lampo ehdottaa, että toimitaan samoin kuin viime vuosina on tehty, eli syyskokouksessa hallituksen jäsenet eivät voi esittää ketään ehdolle, mutta voivat pitää kannatuspuheenvuoroja.

Hyväksytään paikkajako (liite 1), toimintasuunnitelma (liite 2) sekä talousarvio 2016 (liite 3) ehdotettavaksi syyskokoukseen. Syyskokouksessa on mahdollista asettua ehdolle saapumalla syyskokoukseen ja asettumalla ehdokkaaksi paikan päällä tai lähettämällä esittelyteksti osoitteeseen puheenjohtaja@iltakoulu.org viimeistään 23.11.2015 klo 23.59. mennessä Suomen aikaa (GMT +2).

Kauden 2016 toimintasuunnitelma:

Käydään läpi jokaisen sektorin toimintasuunnitelmat lyhyesti. Muutoksia ei ole juurikaan tehty, mutta muun muassa tiedotuksen toimintasuunnitelmaan kirjataan vahvemmin englanninkielisen tiedotuksen tärkeys vaihtareita ajatellen.

Keskustellaan varainhankinnan toimintasuunnitelmasta ensi vuodelle.

Seuraavan hallituskauden alumnivastaavalla on paikka Iltakoulun alumniyhdistyksen hallituksessa.

Tutoroinnin toimintasuunnitelmaan on kirjattu pysyväksi maisteritutotointi. Fuksikyselyn perusteella kartoitetaan fukseille mieluisimpia tapahtumia, joiden järjestämistä jatketaan myös seuraavalla hallituskaudella.

Kansainvälisyys ja kehitysyhteisön toimintasuunnitelmassa painotetaan enemmän englanninkielisen viestinnän tärkeyttä, sekä vankkaa ja vahvaa tutorointia.

Tapahtumien toimintasuunnitelmiin on kirjattu marrassitsien muodon sovellettavuus seuraavan hallituksen harkinnan alle. Äänestetään toimintasuunnitelman sanamuodoista. Kirjataan muotoon ”Marrassitsit voidaan järjestää”, mikä jättää järjestämisen ja tapahtuman luonteen seuraavan hallituksen päätettäväksi.

Kulttuurin toimintasuunnitelmaan kirjataan lippuohjesäännön laatimisen tärkeys.

Liikunnan toimintasuunnitelmaan kirjattiin uutena elementtinä Hyvinvointiryhmän jatkuvuuden tärkeys ja elävöittäminen.

Ville Tynkkynen ehdottaa Anti-lehden siirtämistä kokonaan sähköiseen muotoon lukuun ottamatta Fuksi-Antin painosta taloudellisista syistä. Päätetään tilata jokaisesta numerosta painettu versio aj-tilaan jatkossakin.

Uudet ehdotukset toimintasuunnitelmaan käsitellään Syyskokouksessa.

Kauden 2016 talousarvio:

Ville Tynkkynen esittelee tekemiään muutoksia talousarvioon.

Lisätään bile- ja sitsimenoihin 500€, muutetaan muihin tapahtumien kuvaukseen Approjen lisäksi muut mahdolliset tapahtumat.

Menoihin on arvioitu 800€ haalarimerkkikuluja, ja tuloja arvioidaan niistä kertyvän 1600€. Keskustellaan vakiona pysyvistä haalarimerkeistä.

Seuraava liikuntavastaava ottaa harteilleen Työväen Ampujien pelipaitojen hankinnan ja mahdollisen sponsorointien hankkimisen ja paitojen rahoituksen pohdinnan.

Todetaan, että laulukirjoja ei välttämättä tarvitse tilata, sillä niitä myydään maksimissaan 40 kpl vuodessa. Tällä hetkellä aj-tilasta niitä löytyy riittävästi.

Iltakoulun jäsenmaksu pidetään 22 eurossa.

Käydään läpi Syyskokouksen esityslista kokonaisuudessaan.

Mikko Lampo muistuttaa, ett perehdytykset uusille hallituslaisille pidetään marras-joulukuun aikana.

1. Menneet tapahtumat
2. Irti Maasta –liikuntatapahtuma 3.11.

Tapahtumaan osallistui aktiiviset 9 henkilöä, tapahtuma sai kehuja.

1. Historiikkikahvit 5.11

Kahvitteluun osallistui runsaasti ihmisiä. Muffinssit olivat herkullisia.

1. Rakastu Iltakouluun & Pubivisa 9.11.

Tapahtumaan osallistui hallituksen lisäksi luentosalillinen henkilöitä. Pubivisaan osallistui 15 henkilöä. Visailukysymyksiä kuvailtiin ensiluokkaisiksi.

1. JKY-sitsit 10.11.

Kehitysehdotuksia: sitsiharjoitukset tai sitsiohjeet näkyviin eventiin, jotta tapahtuma sujuisi sutjakkaammin. Osallistujia 79 henkilöä järjestäjineen. Teemana ”Suomi Finland Perkele”.

1. Yhteiskuntatieteilijäpäivät Helsingissä 12.-13.11.

13 osallistujaa Iltakoulusta. Päivän panelistit tarjosivat mielenkiintoisia keskusteluja.

1. Tulevat tapahtumat
2. Konttorikalja 19.11.

Keskustellaan tapahtuman budjetista. Kaljat menevät yökylään H-kadulle ennen tapahtumaa. Päätetään hankkia 100 olutta.

1. Maisterimiitti 23.11.

Puhujiksi on tulossa Tapio Juntunen yliopistolta, Otto Turtonen Kirkon ulkomaanavulta sekä Noora Pajari SPR:ltä. Petra Kantola ostaa tapahtumaan naposteltavaa.

1. Huminat @Doris 25.11.

Tapahtuman järjestäminen on kohdannut ylitsepääsemättömiä vaikeuksia yhteistyön sujumattomuuden vuoksi.

d. Pikkujoulut @Doris 26.11.

Fuksien tekemä budjettilaskelma on seuraavanlainen:

Arvio tuloista: 4€ x 70 = 280€

Arvio menoista: haalarimerkit: 104.16€ + 8.50€ = 112.66, koristelu: 60€, ruoka ja astiat: mahdollisesti? 50€, ohjelma: 2€, lakana: 5€, palkinnot: 3 palkintoa, 15€ eli tulot (280€) – menot (244.66€) = 35.34€

Fuksit myyvät haalarimerkkejä eli lippuja tapahtumaan aj-tilassa.

1. 30.11. Työelämä(/maa)ekskursio Helsinkiin

Euroopan komission Suomen edustusto ja Aleksanteri-instituutio ovat varmistuneet. Kolmas ekskursiokohde on hakusessa, opetus- ja kulttuuriministeriöstä odotetaan vastausta.

1. Kulttuuriekskursio 3.12.

Sara Hildénin taidemuseovierailu. Ilmainen opiskelijan superviholla. Tarkempi kellonaika päätetään myöhemmin.

1. Viiniä sohvalla 8.12.

Vieraaksi saapuu Jari Hanska. Tapahtuma järjestetään H-kadun kommuunissa. Joel Linnainmäki alustaa, erittäin vapaamuotoinen illanvietto. Facebook-event tehdään 17.11. Osallistujamääräksi odotetaan noin 30 henkilöä, sillä kommuunin tila on rajallinen ja tapahtuman rentous halutaan taata. Tapahtuman budjetiksi varataan 50 euroa, jolla ostetaan tarjoilut, muun muassa hieman viintä.

1. Keilaus ja Pikkujoulusauna 10.12.

Keilaus on omakustanteinen. Ratinan sauna on varattu ja maksettu. Ohjelma on suunnittelussa ja hyvällä mallilla. Keskustellaan tapahtuman pukukoodista, ehdotetaan rumia villapaitoja. Ville Tynkkynen toteaa, ettei omista rumia vaatteita. Jää pohdittavaksi.

1. Tampere Peace Perspectives 2016

26.2. Iltakoulu, Tipsy, Interaktio. Rauhan- ja konfliktitutkimuksen opiskelijakonferenssi. Suunnitteluvaiheessa.

1. Tutorointi ja ainejärjestötila

Fuksikyselyyn on tähän mennessä vastannut 29 fuksia. Vastausaikaa on 20.11. asti.

Aj-tilan extreme makeover on suoritettu suurella menestyksellä. Panda on kotiutunut ja nimikilpailu on käynnissä.

1. Tiedotus

Mikko Lampo ehdottaa, että Markus Rahjan vuoden aikana tekemät FB-eventtikuvat kootaan yhteen ja printataan julisteeksi aj-tilan seinälle tauluiksi. Ehdotus otetaan lämmöllä vastaan, ja tehtävä nakitetaan itse Markus Rahjalle, joka tekee yhden julisteen.

Roll-upin designin on määrä olla valmiina 4.12. mennessä.

Samuli Volanen on päivittänyt Iltakoulun nettisivujen kuvagallerian. Vuosijuhlakuvat laitetaan nettiin kuluvalla viikolla.

Milla Toivanen ehdottaa Iltakoulun oman RapChat-tilin perustamista. Ehdotus ei saa innokasta kannatusta.

1. Työelämä- ja alumnitoiminta

Konttorikalja tulee, ekskursio tulee, alumnit voivat hyvin, ja viettävät pikkujouluja 11.12.

1. Koulutuspolitiikka

Toimintakysely lähetetään jäsenistölle vielä marraskuun puolella.

JKK:n vuoden opettajaksi lähetetään ehdotus 22.11. klo 23.59 mennessä.

1. Kansainvälisyys

Kansainvälisten opiskelijoiden tutorhaku on käynnissä, tähän mennessä ilmoittautuneita on 15 henkilöä. Sara Österberg kiittelee Iltakoululaisten aktiivisuutta.

Tulevista tapahtumista Sara Österberg mainostaa vaihtareille ainakin pikkujouluja ja joulusaunaa.

Kehitysyhteistyö: Sara Österberg pyytää Pamoja Youth and Child Foundationilta kuluneen vuoden raporttia tapahtumista, ja suosittelee ensi vuoden hallitukselle Pamojan tukemisen jatkamista, sillä Pamojan kaltaiselle ruohonjuuritason toiminnalle jatkuvuus on tärkeää. Sara Österberg ehdottaa seuraavanlaista muutosta: Pamojalta pyydettäisiin kattava yleinen vuosiraportti toiminnasta erillisten rahamenojen raportoimisen sijaan. Kuulumisia vaihdetaan entiseen tapaan vuoden aikana useasti. Päätetään, että suositellaan Pamoja-yhteistyön jatkamista seuraavan vuoden hallitukselle.

1. Liikunta

Yösähly järjestetään Atalpalla keskiviikkona 18.11. 10 henkilöä on ilmoittautunut mukaan. Lazer Tag liikuntaekskursio järjestetään kahden viikon päästä 1. Tai 2. Joulukuuta Boomin kanssa. Päivämäärä lyödään lukkoon myöhemmin Boomin kanssa.

1. Kulttuuri

Kantolipun suojapussi on hankinnan alla. Vera Järvenreuna hankkii suojapussin jouluun mennessä.

Kantolippua säilytetään paraikaa henkilökunnan varastotiloissa.

1. Valmennuskurssi 2016

Valmennuskurssikoordinaattorien kanssa on pohdittu sopivaa ajankohtaa ja tultu tulokseen, että 9.-14.5.2016 on toimivin vaihtoehto kurssin järjestämistä ajatellen. Tänä vuonna saadun palautteen perusteella valmennuskurssikoordinaattorit ovat kartoittaneet uusia paikkavaihtoehtoja Metson tilalle. Tampereen lyseon lukiolta löytyvät sopivat tilat ja hinta olisi noin 650 €, mikäli lauantaille 14.5. saadaan oma valvoja paikalle katsomaan, että tiloihin ei tule ketään ylimääräisiä. Tämä olisi edullisin ja mahdollisesti toimivin vaihtoehto. Tämän vuoden valmennuskurssikoordinaattorit hoitavat tilavarauksen. Politiikan tutkimuksen valmennuskurssi aikaistuu vuonna 2016, sillä se järjestetään jo toukokuun puolella.

Suositellaan valmennuskurssin ajankohdaksi edellä mainittua päivämäärää ja edellä mainittuja järjestelyitä, mutta vuoden 2016 hallitus tekee asiasta luonnollisesti lopullisen päätöksen.

1. Muut esille tulevat asiat

Ray:n pelaamon kutsuvieraiksi menevät Milla Toivanen, Aino Kattilakoski ja Matleena Moisio.

1. Seuraavan kokouksen ajankohta

Mikko Lampo näkee, että loppuvuodesta on hyvää pitää vielä kaksi kokousta, jotta ei tule liikaa asioita käsiteltäväksi yhdellä kertaa. Tärkeintä olisi saada kaikki tämän hallitusvuoden projektit nätisti pakettiin. Mikko Lampo ehdottaa, että päätetään molempien kokousten päivämäärät ajoissa. Grande Final –kokous pidetään 17.12. Joulukuun alkupuolen kokous päätetään hallituksen Facebook-ryhmässä Doodlessa

1. Kokouksen päättäminen

Kokous päätetään ajassa 19.50.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja Maria Lavonen, sihteeri

­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vera Järvenreuna, pöytäkirjantarkastaja Sara Österberg, pöytäkirjantarkastaja